**El ple extraordinari debatrà i votarà demà la proposta pressupostària municipal per a 2022**

**El ple municipal es podrà seguir en directe pel** [**canal de Youtube de l’Ajuntament**](https://www.youtube.com/channel/UCurTEfcb6BUZV5xNuWCrj3g)  **i** [**elprat.tv**](https://www.elprat.tv/)**.**

Demà, dimecres 22 de desembre, tindrà lloc el ple municipal extraordinari del mes de desembre, on es debatrà la proposta pressupostària municipal per a l’any 2022, presentada ahir en audiència pública. Demà es votarà si s’aprova inicialment aquesta proposta pressupostària i també se sotmetran a votació per a l’aprovació definitiva les ordenances fiscals i de preus públics per a l’any vinent, entre d’altres qüestions.

A la sessió de demà, que començar a les 18.15 h, els regidors i regidores acudiran presencialment, però es repartiran per tot l’espai del saló de plens, inclós el reservat habitualment per al públic, per garantir les distàncies i mesures de seguretat en l’actual context sanitari.

Totes les persones que vulguin seguir el ple en directe ho podran fer pel [canal de Youtube de l’Ajuntament](https://www.youtube.com/channel/UCurTEfcb6BUZV5xNuWCrj3g) , on es podrà recuperar el vídeo complet de la sessió posteriorment. També es podrà seguir a través de [elprat.tv](https://www.elprat.tv/" \t "_blank).

L’ordre del dia complet de la sessió és el següent:

**C.I. D'ECONOMIA, GOVERNANÇA, SEGURETAT CIUTADANA I DESENVOLUPAMENT ECONÒMIC**

**Alcaldia**

1.- Modificació en la denominació i funcions de les Comissions Informatives (exp. 18061/19).

2.- Modificació de funcions del personal eventual (exp. 18071/19).

**Gestió Tributària**

3.- Aprovació definitiva de la modificació de les ordenances fiscals, de preus públics, i de prestacions patrimonials de caràcter públic no tributari, exercici 2022 (exp. 22172/21).

**Habitatge**

4.- Encàrrec de gestió a l'empresa municipal Prat Espais per la prestació del servei públic de l'oficina municipal de l'habitatge, any 2022 (exp. 35093/21).

**Intervenció, Comptabilitat, Tresoreria i Serveis Econòmics**

5.- Aprovació inicial del pressupost general de l'Ajuntament per a l'exercici econòmic de 2022 (exp. 28415/21).

**Recursos Humans**

6.- Aprovació de la plantilla i del catàleg retributiu de llocs de treball, any 2022 (exp. 34281/21).